CELEX: 62015CN0344
Language: mt
Date: 2015-07-06 00:00:00
Title: Kawża C-344/15: Talba għal deċiżjoni preliminari mressqa mill-Appeal Commissioners (l-Irlanda) fis-6 ta’ Lulju 2015 – National Roads Authority vs The Revenue Commissioners

21.9.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 311/32
            
         Talba għal deċiżjoni preliminari mressqa mill-Appeal Commissioners (l-Irlanda) fis-6 ta’ Lulju 2015 – National Roads Authority vs The Revenue Commissioners
   (Kawża C-344/15)
   (2015/C 311/37)
   Lingwa tal-kawża: l-Ingliż
   
      Qorti tar-rinviju
   
   Appeal Commissioners
   
      Partijiet fil-kawża prinċipali
   
   
      Rikorrenti: National Roads Authority
   
      Konvenuti: The Revenue Commissioners
   
      Domandi preliminari
   
   
               1)
            
            
               Jekk korp irregolat mid-dritt pubbliku jeżerċita attività bħal dik li jiġi pprovdut l-aċċess għal triq bi ħlas ta’ pedaġġ u jekk fl-Istat Membru jeżistu strutturi privati li jiġbru pedaġġi fuq toroq oħra skont ftehim mal-korp pubbliku kkonċernat skont dispożizzjonijiet leġiżlattivi nazzjonali, it-tieni subparagrafu tal-Artikolu 13[(1)] tad-Direttiva tal-Kunsill 2006/112/KE (1) ta’ 28 ta’ Novembru 2006 dwar is-sistema komuni ta’ taxxa fuq il-valur miżjud, għandu jiġi interpretat fis-sens li l-korp pubbliku kkonċernat għandu jiġi kkunsidrat bħala li qed jikkompeti mal-operaturi privati kkonċernati, b’tali mod li t-trattament tal-korp pubbliku bħala persuna mhux taxxabbli għandu jiġi kkunsidrat bħala li jwassal għal distorsjoni tal-kompetizzjoni ta’ ċertu kobor, minkejja l-fatt li (a) ma teżistix kompetizzjoni reali bejn il-korp pubbliku u l-operaturi privati kkonċernati u din ma tistax teżisti u (b) ma huwiex ippruvat li operatur privat għandu l-possibbiltà reali li jidħol fis-suq bil-għan li jibni u jopera triq b’pedaġġ li tikkompeti mat-triq b’pedaġġ operata mill-korp pubbliku?
            
         
               2)
            
            
               Jekk ma teżistix preżunzjoni, liema kriterju għandu jiġi adottat sabiex jiġi ddeterminat jekk teżisti distorsjoni ta’ kompetizzjoni ta’ ċertu kobor skont it-tieni subparagrafu tal-Artikolu 13[(1)] tad-Direttiva tal-Kunsill 2006/112/KE?
            
         
      (1)  Direttiva tal-Kunsill 2006/112/KE ta’ 28 ta’ Novembru 2006 dwar is-sistema komuni ta’ taxxa fuq il-valur miżjud (ĠU L 347, 11.12.2006, p. 1).